01240183 | Jaarboeke 2018 | Universiteit van Pretoria
01240183 Fakulteit Geesteswetenskappe Minimum duur van studie: 1 jaar Totale krediete: 120
’n Driejarige baccalaureusgraad met ’n kredietwaarde van minstens 360 waarvan minstens 120 in Argeologie of verwante dissipline behaal is. Ten minste 60 van die 120 krediete moet op jaarvlak 3 wees
’n Gemiddelde van 65% vir Argeologie op derdejaarsvlak is ’n sterk aanbeveling vir toelating.
Daar kan van aansoekers met minder as 65%, asook van aansoekers wat hulle baccalaureusgraad by ’n ander tersiêre inrigting verwerf het, verwag word om ’n toelatingseksamen te voltooi tot die bevrediging van die programbestuurder en in konsultasie met die Argeologie-programkoördineerder.
Studente wat ’n beroep in Forensiese Argeologie wil volg moet ANA 122, ANA 215 en ANA 315 by hul BA-graadprogram insluit en ook Argeologie as ’n hoofvak tot op derdejaarsvlak neem.
Gevorderde argeologiese metodiek en interpretasie Diepte-, deelnemende seminaarstyl-ontleding van veld- en laboratoriumtegnieke. Die geskiedenis, omvang en potensiaal van ’n reeks argeologiese tegnieke en metodes word ontleed. Studente word in die beginsels van ontwerp, implementering en analise van navorsing onderrig, met die fokus op spesialismetodes/-tegnieke wat by die Departement beskikbaar is (bv materiaalwetenskappenavorsing). Klem word geplaas op praktiese onderrig.
Navorsingsverslag: Argeologie 770
Studente werk dwarsdeur die jaar aan hulle navorsingsverslag. Hulle ontwikkel ’n navorsingsvraag en -voorstel, versamel die betrokke data, en verwerk die resultate in ’n navorsingsverslag van 10 000 woorde. Studente het gereelde ontmoetings met hul studieleiers wat aan die begin van die jaar aangewys word.